ศาลในกรุงลอนดอนของสหราชอาณาจักร มีคำสั่งไม่รับคดีฟ้องร้องจากนักธุรกิจสาวชาวเดนมาร์ก และเรียกค่าเสียหายมูลค่ากว่ากี่ล้านยูโร จากอดีตกษัตริย์สเปน ในข้อหาข่มขู่คุกคาม หลังเลิกรากัน
ศาลในกรุงลอนดอนของสหราชอาณาจักร มีคำสั่งไม่รับคดีฟ้องร้องจากนักธุรกิจสาวชาวเดนมาร์ก เรียกค่าเสียหายมูลค่ากว่า 145 ล้านยูโร หรือราว 5.6 พันล้านบาท จากอดีตกษัตริย์สเปน ในข้อหาข่มขู่คุกคาม หลังเลิกรากัน

นางสาวคอรินนา ซู ซาย์น-วิตต์เก็นสไตน์ คนรักเก่าของอดีตกษัตริย์ฮวน คาร์ลอส กล่าวหาพระองค์ทรงกระทำการต่าง ๆ เข้าข่ายพฤติกรรมข่มขู่คุกคามต่อเธอภายหลังความสัมพันธ์สิ้นสุดลงในปี 2012 ไม่ว่าจะเป็นการสอดแนมและบุกรุก นับตั้งแต่เธอปฏิเสธที่จะคืนของขวัญมูลค่าหลายร้อยปอนด์ที่ได้รับพระราชทานจากพระองค์ เธอจึงดำเนินการยื่นฟ้องร้องเป็นคดีต่อศาลในอังกฤษในปี 2020 อย่างไรก็ตาม อดีตกษัตริย์สเปนทรงปฏิเสธข้อกล่าวหาทั้งหมด

ในวันที่ 6 ต.ค. 2023 คณะผู้พิพากษาศาลสูงกรุงลอนดอนและเวลส์มีคำสั่งว่า ไม่มีอำนาจพิจารณาคดีนี้ จึงไม่มีคำพิพากษาใด ๆ ต่อข้อกล่าวหาดังกล่าว โดยนางสาวซู ซาย์น-วิตต์เก็นสไตน์ ผู้มีสัญชาติอังกฤษ ไม่มีหลักฐานเพียงพอที่จะทำให้เชื่อได้ว่าข้อกล่าวหาที่ว่าผู้ถูกฟ้องมีการกระทำคุกคามอันเป็นอันตรายระหว่างพำนักในอังกฤษ คำสั่งศาลดังกล่าวเป็นสิ่งที่ไม่น่าแปลกใจ ทั้งยังเป็นการยืนยันความบริสุทธิ์ของพระองค์ และยังกำหนดเงื่อนไขที่จำเป็นสำหรับการปรากฏตัวในที่สาธารณะอีกครั้ง ทว่า นางสาวซู ซาย์น-วิตต์เก็นสไตน์ รู้สึกผิดหวังอย่างมากต่อคำสั่งของศาล และรู้สึกท้อแท้ใจที่พบว่า เหยื่อที่ถูกคุกคามที่มักจะต้องดินรนเพื่อแสวงหาความยุติธรรมในระบบกฎหมาย

ก่อนที่จะมีพิพากษานี้ ผู้พิพากษาในอังกฤษได้มีคำสั่งเมื่อเดือน ธ.ค. ปี 2022 ว่า เธอไม่สามารถฟ้องร้องอดีตกษัตริย์ในข้อกล่าวหาใด ๆ ได้ระหว่างที่พระองค์ยังทรงครองราชย์สมบัติเนื่องจากมีเอกสิทธิคุ้มครองในฐานะประมุขของรัฐ

อย่างไรก็ตาม เธออ้างว่าพระองค์ทรงกดดันเธอให้คืนของขวัญมูลค่า 65 ล้านยูโร หรือราว 2.5 พันล้านบาท ทั้งสองเลิกรากันในปี 2012 หลังจากเดินทางไปบอตสวานเพื่อล่าช้างป่า ซึ่งทำให้พระองค์ทรงได้รับบาดเจ็บและถูกส่งกลับประเทศเพื่อถวายการรักษา เหตุการณ์ครั้งนั้นทำให้สังคมสเปนไม่พอใจ เนื่องจากเห็นช่วงเวลาที่ประเทศกำลังเผชิญกันวิกฤตทางการเงินและอัตราการว่างงานสูงสุดเป็นประวัติกาล

พระเกียรติภูมิในอดีตของอดีตกษัตริย์ฮวน คาร์ลอส คือ ทรงนำพาสเปนออกจากยุคเผด็จการเข้าสู่ยุคประชาธิปไตยในปี 1975 แต่พระองค์ทรงสละราชสมบัติให้พระราชโอรสในปี 2014 ท่ามกลางเรื่องราวอื้อฉาวต่าง ๆ เช่น การสอบสวนกรณีทุจริตที่เกี่ยวโยงกับนายอิญากิ อูร์ดังการิน พระสวามีของเจ้าหญิงกริสตินาพระธิดาของพระองค์ ต่อมานายอูร์ดังการินถูกศาลตัดสินจำคุก

อดีตกษัตริย์สเปนพระองค์นี้ทรงใช้เวลาส่วนใหญ่พำนักในสหรัฐอาหรับเอมิเรตส์นับตั้งแต่ปี 2020 หลังมีข้อกล่าวหาหลายข้อเกี่ยวกับการทุจริต แต่ข้อกล่าวหาดังกล่าวถูกถอนในที่สุด เช่น กรณีการสอบสวนการรับเงินหลายล้านดอลลาร์สหรัฐจากซาอุดีอาระเบีย ต้องถูกยุติลงเนื่องจากหลักฐานไม่เพียงพอ
92.ข่าวสารทั่วไป สถิติต่างๆ